ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1994 περί σήμανσης και χρήσης χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (94/739/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλους των χοίρων (1), όπως τροποποιήθηκε τελευταία από την απόφαση 93/384/ΕΟΚ (2), και ιδίως το άρθρο 9 παράγραφος 6 στοιχείο ζ),

Εκτιμώντας:

ότι, στις 6 Οκτωβρίου 1994, δηλώθηκε, από τις βελγικές κτηνιατρικές αρχές, κρούσμα κλασικής πανώλους των χοίρων στο Δήμο του Nevelle, στην ανατολική Φλάνδρα-

ότι, βάσει του άρθρου 9 της οδηγίας 80/217/ΕΟΚ, ορίστηκε, αμέσως, ζώνη επιτήρησης γύρω από τον τόπο εμφάνισης του κρούσματος-

ότι ελέγχθησαν ορρολογικά και κλινικά όλες οι εγκαταστάσεις σε απόσταση επικοινωνίας, καθώς και οι χοιρομονάδες στη ζώνη επιτήρησης, δίχως να βρεθούν κάποιας μορφής αποδεικτικά στοιχεία ότι ο ιός εξαπλώθηκε πράγματι στην εν λόγω ζώνη-

ότι οι διατάξεις για τη χρήση σήμανσης υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 92/5/ΕΟΚ (4)-

ότι το Βέλγιο υπέβαλε αίτημα για θέσπιση συγκεκριμένης λύσης όσον αφορά τη σήμανση και τη χρήση χοιρείου κρέατος, το οποίο προέρχεται από χοίρους μονάδων που βρίσκονται στη ζώνη επιτήρησης και οι οποίοι εσφάγησαν, βάσει ειδικής έγκρισης που εκδόθηκε από την αρμόδια αρχή-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται για το Βέλγιο η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ, σε χοίρειο κρέας που προέρχεται από χοίρους, οι οποίοι κατάγονται από μονάδες που βρίσκονται στη ζώνη επιτήρησης που ορίστηκε στις 13 Οκτωβρίου 1993 γύρω από τον τόπο εμφάνισης κρούσματος κλασικής πανώλους των χοίρων, στο Δήμο του Nevelle, υπό τον όρο ότι οι εν λόγω χοίροι:

α) προέρχονται από μονάδα της οποίας, μετά από επιδημολογική έρευνα, έχει αποκλεισθεί η επαφή σε μολυσμένη μονάδα-

β) συμπεριελήφθησαν σε πρόγραμμα ελέγχου της θερμοκρασίας του σώματος των χοίρων και κλινικής εξέτασης. Το πρόγραμμα διεξάγεται σύμφωνα με το παράρτημα Ι-

γ) εσφάγησαν εντός 12 ωρών από την άφιξή τους στο σφαγείο.

2. Το Βέλγιο παρέχει τη διαβεβαίωση ότι εκδίδεται πιστοποιητικό, όπως περιγράφεται στο παράρτημα ΙΙ, για το κρέας που αναφέρεται στην παράγραφο 1.

Άρθρο 2

Το χοίρειο κρέας πληροί τους όρους του άρθρου 1 παράγραφος 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 1 παράγραφος 2.

Άρθρο 3

Η παρούσα απόφαση ισχύει έως την 1η Ιανουαρίου 1995.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 14 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 47 της 21. 2. 1980, σ. 11.

(2) ΕΕ αριθ. L 166 της 8. 7. 1993, σ. 34.

(3) ΕΕ αριθ. 121 της 29. 7. 1964, σ. 2012/64.

(4) ΕΕ αριθ. L 57 της 2. 3. 1992, σ. 1.

ΠΑΡΑΡΤΗΜΑ Ι

ΕΛΕΓΧΟΣ ΤΗΣ ΘΕΡΜΟΚΡΑΣΙΑΣ ΤΟΥ ΣΩΜΑΤΟΣ ΤΩΝ ΧΟΙΡΩΝ Το πρόγραμμα για τον έλεγχο της θερμοκρασίας του σώματος των χοίρων το οποίο αναφέρεται στο άρθρο 1 παράγραφος 3 στοιχείο δ) της απόφασης 94/178/ΕΚ, πρέπει να περιλαμβάνει τα ακόλουθα στοιχεία:

1. Εντός του δωδεκάωρου που προηγείται της φόρτωσης ενός φορτίου χοίρων οι οποίοι προορίζονται για σφαγή, ο ιδιοκτήτης πρέπει να εξασφαλίζει ότι η θερμοκρασία του σώματος ενός ορισμένου αριθμού χοίρων που περιλαμβάνονται στο προαναφερόμενο φορτίο, ελέγχονται με εισαγωγή θερμομέτρου στον πρωκτό των ζώων. Ο αριθμός των χοίρων που πρέπει να υποβάλλονται σ' αυτήν την εξέταση καθορίζεται ως εξής:

"" ID="1">0 25> ID="2">όλοι"> ID="1">26 30> ID="2">26"> ID="1">31 40> ID="2">31"> ID="1">41 50> ID="2">35"> ID="1">51 100> ID="2">45"> ID="1">101 200> ID="2">51"> ID="1">200+ > ID="2">60">

Κατά τη στιγμή κατά την οποία διενεργείται η εξέταση, ο ιδιοκτήτης πρέπει να καταγράφει την ακόλουθη πληροφορία σε έναν πίνακα ο οποίος εκδίδεται από τις αρμόδιες κτηνιατρικές αρχές για κάθε χοίρο: αύξοντα αριθμό του ενωτίου, ημερομηνία και ώρα ελέγχου, καθώς και θερμοκρασία.

Σε περιπτώσεις στις οποίες η εν λόγω θερμοκρασία είναι 40,0o C ή μεγαλύτερη, ο κτηνίατρος πρέπει να έρχεται αμέσως σε επαφή με τον επίσημο κτηνίατρο, ο οποίος πρέπει να προβαίναι στη διεξαγωγή υγειονομικής έρευνας και να λαμβάνει υπόψη τις διατάξεις του άρθρου 4 της οδηγίας 80/217/ΕΟΚ περί θεσπίσεως κοινοτικών μέτρων για τον έλεγχο της κλασικής πανώλης των χοίρων.

2. Λίγο (0-3 ώρες) πριν από τη φόρτωση του φορτίου το οποίο έχει υποβληθεί σε εξέταση όπως περιγράφεται ανωτέρω στο σημείο 1, η εν λόγω εξέταση πρέπει να επαναλαμβάνεται εκ μέρους του κτηνιάτρου εντεταλμένου από τις αρμόδιες κτηνιατρικές αρχές. Για κάθε χοίρο που υποβάλλεται σε εξέταση, ο εν λόγω κτηνίατρος πρέπει να καταγράφει σε έναν πίνακα ο οποίος εκδίδεται από τις αρμόδιες κτηνιατρικές αρχές: αύξοντα αριθμό του ενωτίου, ημερομηνία και ώρα του ελέγχου, καθώς και θερμοκρασία.

3. Κατά τη στιγμή της φόρτωσης του φορτίου των χοίρων που έχουν υποβληθεί σε εξέταση, όπως περιγράφεται ανωτέρω στα σημεία 1 και 2, ο επίσημος κτηνίατρος πρέπει να εκδίδει ένα υγειονομικό έγγραφο το οποίο πρέπει να συνοδεύει το φορτίο μέχρι το σφαγείο το οποίο έχει οριστεί.

4. Στο σφαγείο που έχει οριστεί, τα αποτελέσματα της παρακολούθησης της θερμοκρασίας του σώματος των ζώων θα πρέπει να ανακοινώνεται στον κτηνίατρο ο οποίος είναι υπεύθυνος για τη διεξαγωγή της εξέτασης πριν από τη σφαγή

ΠΑΡΑΡΤΗΜΑ ΙΙ

ΠΙΣΤΟΠΟΙΗΤΙΚΟ για νωπό κρέας που αναφέρεται στο άρθρο 1 παράγραφος 1 της απόφασης 94/739/ΕΚ της Επιτροπής

Αριθ. (1)

Τόπος φόρτωσης:

Υπουργείο:

Υπηρεσία:

I. Ταυτοποίηση του κρέατος

Κρέας χοίρων

Είδος τεμαχίων:

Είδος συσκευασίας:

Αριθμός τεμαχίων ή μονάδων συσκευασίας:

Καθαρό βάρος:

II. Προέλευση του κρέατος

Διεύθυνση και αριθμός κτηνιατρικής εγκρίσεως του εγκεκριμένου σφαγείου:

Διεύθυνση και αριθμός κτηνιατρικής εγκρίσεως του εγκεκριμένου εργαστηρίου τεμαχισμού:

III. Προορισμός του κρέατος

Το κρέας αποστέλλεται

από:

(τόπος φόρτωσης)

στ . . .:

(τόπος προορισμού)

με το εξής μεταφορικό μέσο (2):

Όνομα και διεύθυνση του αποστολέα:

Όνομα και διεύθυνση του παραλήπτη:

IV. Υγειονομική βεβαίωση

Ο υπογράφων επίσημος κτηνίατρος βεβαιώνω ότι το ανωτέρω κρέας αποκτήθηκε βάσει των όρων που διέπουν την παραγωγή και τον έλεγχο, όπως ορίζεται από την οδηγία 64/433/ΕΟΚ, και πληροί τις προϋποθέσεις της απόφασης 94/739/ΕΚ της Επιτροπής περί σήμανσης και χρήσης χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ.

(τόπος)

(ημερομηνία)

(oνοματεπώνυμο και υπογραφή του επίσημου κτηνίατρου)

(1) Αριθμός πρωτοκόλλου, που δίδεται από τον επίσημο κτηνίατρο.

(2) Για τα βαγόνια τρένου και τα φορτηγά αυτοκίνητα σημειώνεται ο αριθμός μητρώου- για τα πλοία το όνομα και, ενδεχομένως, ο αριθμός του εμπορευματοκιβωτίου.